
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

Privind, aprobarea închirierii prin licitaţie publică a terenului în suprafaţă 
           de 28,50 mp.  situat în Focşani, str. Capitan Cretu Florin nr.8, care aparţine
           domeniului privat al municipiului Focşani, in vederea amplasarii de 

           constructie provizorie avand destinatia de garaj
       Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, raportul comun al Direcţiei economice, al Serviciului juridic, administrarea domeniului public şi privat şi al Serviciului urbanism, înregistrat la nr.7071/09.02.2011 prin care se propune aprobarea închirierii prin licitaţie publică a terenului în suprafaţă de 28,50 mp. situat în Focşani, str. Capitan Cretu Florin nr.8, care aparţine domeniului privat al municipiului Focşani, in vederea amplasarii de constructie provizorie avand destinatia de garaj ; avizul favorabil al Comisiei  pentru  buget, finante, investitii, libera initiativa, economie si servicii publice si al Comisiei pentru  amenajarea teritoriului si urbanism; 
       - în temeiul  art.36 alin. (1), (2) lit. “c”, art.45 alin. (3) şi art.123 alin. (2) din Legea nr. 215/ 2001 privind administratia publica locala, republicată, cu modificarile si completarile ulterioare;

HOTĂRĂŞTE :

         Art. 1.  Se aproba închirierea prin licitaţie publică a terenului în suprafaţă de 28,50 mp. situat în Focşani, str. Capitan Cretu Florin nr.8 care aparţine domeniului privat al  municipiului Focşani, in vederea amplasarii unei constructii provizorii de tip garaj, conform schitei anexa nr.1 la prezenta hotarare.
        Art. 2. Se aproba caietul de sarcini privind închirierea prin licitaţie publică a terenului în suprafaţă de 28,50 mp. situat în Focşani, str. Capitan Cretu Florin nr.8, care aparţine domeniului privat al municipiului Focşani, conform anexei nr.2 care face parte integrantă din prezenta hotărâre. Preţul minim de pornire la licitaţie este de 10 lei / mp./ an.

         Art. 3. Prezenta hotarare va fi comunicata de catre Serviciul administratie publica locala, agricultura, cadastru, compartimentelor, birourilor, serviciilor si Primarului municipiului Focsani, care va asigura executarea acesteia prin Serviciul juridic, administrarea domeniului public si privat, Directia economica si Serviciul urbanism.
PREŞEDINTE DE ŞEDINŢĂ,

Gicu VRANCIANU
                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                            Eduard Corhana
Municipiul Focşani, 22 februarie 2011
Nr. 76
                    ROMÂNIA                                                                               ANEXA nr. 2

           JUDEŢUL VRANCEA                                                                la Hotărârea nr.   76
         CONSILIUL LOCAL AL                                                         din data de 22 februarie 2011
       MUNICIPIULUI  FOCŞANI

                               C A I E T   D E   S A R C I N I

            Privind, aprobarea închirierii prin licitaţie publică a terenului în suprafaţă de 28,50 mp.  situat în Focşani, str. Capitan Cretu Florin nr.8, care aparţine domeniului privat al municipiului Focşani, in vederea amplasarii de constructie provizorie avand destinatia de garaj
1. DATA SI LOCUL DESFASURARII LICITATIEI PUBLICE : 

1.1. Licitatia publica va avea loc in data de _________2011, la sediul Primariei Municipiului Focsani, din str. D.Cantemir nr.1 bis, ora _________. 

2. OBIECTUL INCHIRIERII:

2.1. Terenul situat in Focsani, str. Capitan Cretu Florin nr.8, lotul nr.25, in suprafata de 28,50 mp, este necesar pentru amplasarea unei constructii provizorii avand destinatia de garaj.

2.2. Terenul situat la adresa de mai sus, apartine domeniului privat al municipiului Focsani.

2.3. Investitia ce se va realiza corespunde cu prevederile planului urbanistic general, din punct de vedere al destinatiei.
3. IDENTIFICAREA TERENULUI: se face prin planul de situatie – anexa la Hotararea Consiliului Local al municipiului Focsani nr.______/22.02.2011.
4. SITUATIA JURIDICA: terenul apartine domeniului privat al municipiului Focsani.
5. DURATA INCHIRIERII :

5.1. Terenul situat in Focsani, str. Capitan Cretu Florin nr.8, lotul nr.25, se inchiriaza pe durata nedeterminata a contractului de inchiriere.
6. CARACTERISTICILE INVESTITIEI :

6.1. Investitia se va realiza in conformitate cu prevederile Certificatului de urbanism nr.      din 09.02.2011.

       Tratarea arhitecturala va fi in concordanta cu ambientul arhitectural zonal.

6.2. Amplasarea in teren si accesele vor fi proiectate astfel incat sa se asigure circulatia in zona.

6.3. Prin solutiile adoptate se va asigura protectia cladirilor invecinate, precum si protectia mediului.

6.4. Se pot prevedea solutii alternative de asigurare a incalzirii si alimentarii cu apa, in care sens se vor obtine si acordurile legale pentru natura combustibilului.
Lucrarile se suporta in totalitate de locator.

6.5. Durata de executie a obiectivului va fi de 24 luni, de la data emiterii autorizatiei de construire.
7. ÎNCETAREA ÎNCHIRIERII :

    Încetarea contractului de închiriere poate avea loc în următoarele situaţii:
7.1. În cazul nerespectării obligaţiilor contractuale de către locatar ;

7.2. La dispariţia dintr-o cauză de forţă majoră a bunului închiriat sau în cazul imposibilităţii obiective a locatarului de a-l exploata, prin renunţare, fără plata unei despăgubiri ;

7.3. În cazul în care terenul îşi schimbă destinaţia sau urmeaza sa fie retrocedat conform prevederilor Legii nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989.
8. CONDIŢIILE DE PARTICIPARE LA LICITAŢIE:

8.1. Înscrierea la licitaţie se va face în baza unei cereri tip care se va procura de la sediul organizatorului, respectiv Primăria municipiului Focşani, str. D.Cantemir nr.1 bis.

8.2. Taxa de participare la licitaţie este de 100 lei.
8.3. Garanţia de înscriere la licitaţie este de 10 % din valoarea chiriei aferente unui an calendaristic.

8.4. Taxa de participare şi garanţia de înscriere la licitaţie vor fi depuse la caseria Primăriei municipiului Focşani până la data de ___________.

8.5. Pentru desfăşurarea procedurii licitaţiei publice deschise este obligatorie participarea a cel puţin doi ofertanţi, persoane fizice.

8.6. Persoanele fizice vor depune următoarele documente:

· Act de identitate;             

· certificatul fiscal eliberat de primăria municipiului Focşani, original;

9. MODUL DE DESFĂŞURARE AL LICITAŢIEI :

9.1 Ofertanţii interesaţi - persoane fizice - în a participa la licitaţia publică vor depune la sediul organizatorului, respectiv Primăria municipiului Focşani, până la  data de __________ opţiunea pentru imobilul descris mai sus, nominalizat în anunţul publicitar publicat în ziarele Monitorul de Vrancea si Adevarul din data de _________ şi care urmează a fi supus licitaţiei publice deschise, în vederea inchirierii .

9.2. Termenul de primire al ofertelor nu poate fi mai mic de 20 de zile calendaristice, începând cu data publicării anunţului licitaţiei publice deschise.
               9.3.  Depunerea ofertelor :
  Ofertele vor fi redactate în limba română.

  Oferta este fermă, definitivă şi obligatorie pentru participarea la licitaţie. 

  Oferta va cuprinde : 

a.  - scrisoarea de transmitere a ofertei ( cererea);

b. – formularul de ofertă ;

c.– dovada depunerii la caseria organizatorului a garanţiei de participare în valoare de 28,50 lei reprezentând 10 % din valoarea chiriei aferente unui an calendaristic;

d. – dovada achitării la caseria organizatorului a taxei de participare la licitaţie în sumă de  100 lei ;

e. – dovada cumpărării caietului de sarcini ;

           f. -  documentele menţionate la punctul nr.8
Ofertele pentru participarea la licitaţie se depun în două exemplare (original şi copie).

Ofertantul va introduce oferta în două plicuri, astfel:

           a. - plicul exterior pe care va fi scrisă adresa organizatorului licitaţiei, respectiv Primăria municipiului Focşani şi adresa terenului supus licitaţiei publice în vederea inchirierii. Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să întrunească condiţiile prevăzute mai sus.

         b. - plicul interior va conţine oferta propriu – zisă. Pe plicul interior se înscriu numele şi prenumele ofertantului, domiciliul, astfel încât să se poată restitui acestuia oferta în cazul în care nu a fost adjudecată sau a fost respinsă .

        Fiecare participant poate depune doar o singură ofertă şi aceasta trebuie semnată.

       Ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise.

       Oferta trebuie să cuprindă toate condiţiile prevăzute în caietul de sarcini.

       Ofertantul va suporta toate cheltuielile aferente prezentării ofertei sale.

       Dacă oferta nu răspunde cerinţelor licitaţiei, aceasta va fi respinsă de comisia de licitaţie . 

9.4. Garanţia de participare a celorlanţi ofertanţi se restituie în termen de 7 zile de la desemnarea ofertantului câştigător.

       În legătură cu ofertele se precizează următoarele :

       - oferta reprezintă angajamentul ofertantului în conformitate cu documentele licitaţiei, este secretă şi se depune în vederea participării la licitaţie ;

       - oferta este supusă clauzelor juridice şi financiare înscrise în documentele ce o alcătuiesc ;

       - organizatorul licitaţiei are dreptul să descalifice orice ofertant care nu îndeplineşte prin oferta prezentată una sau mai multe cerinţe din documentele licitaţiei ;

       -  ofertanţii care sunt dovediţi că deţin informaţii despre valoarea altor oferte de licitaţie, sau au stabilit cu alţi ofertanţi înţelegeri pentru falsificarea rezultatului licitaţiei spre a obţine preţuri de cumpărare mai mici, vor fi excluşi în mod automat de la licitaţie ;

       -  ofertele aflate sub valoarea preţului minim de pornire la licitaţie vor fi excluse;

       - valoarea totală înscrisă de ofertant în formularul de ofertă poate fi majorată prin strigare directă, la deschiderea ofertelor.

9.5.  Preţul minim de pornire la licitaţie este 10,00 lei/ mp/an.
9.6. Ofertele pentru care s-au transmis notificări de retragere sau ofertele întârziate se vor restitui nedeschise.

           În cazul în care până la expirarea termenului limită de depunere a ofertelor, nu se depun cel puţin două oferte, organizatorul va proceda la republicarea anunţului publicitar, iar procedura licitaţiei publice va fi reluată.
10. GARANŢII : 

10.1. În vederea participării la licitaţie ofertanţii, persoane fizice, sunt obligaţi să depună la caseria organizatorului taxa de participare şi garanţia de participare .

10.2. Ofertanţilor necâştigători li se restituie garanţia de participare în termen de maximum 7 zile de la data adjudecării ofertei.

10.3. Garanţia de participare la licitaţie se pierde în următoarele situaţii :

       - dacă ofertantul câştigător îşi retrage oferta în intervalul de la deschiderea ofertelor şi până la comunicarea adjudecării ;

       -  în cazul ofertantului câştigător, dacă acesta nu se prezintă la data prevăzută de comisia de licitaţie pentru perfectarea contractului de inchiriere ;

       -  în cazul respingerii ( excluderii ) de la licitaţie de către comisia de licitaţie.

10.4. Eventualele contestaţii privind modul de organizare şi desfăşurare a licitaţiei se pot depune la sediul organizatorului în termen de 24 de ore de la adjudecare.

11. DISPOZIŢII FINALE : 

11.1. Drepturile si indatoririle partilor se stabilesc prin contractul de inchiriere. 

11.2. Dupa inchiriere, realizarea obiectivului de investitie se va face numai pe baza unui proiect legal avizat si aprobat si a autorizatiei de construire emise de organele competente, in conformitate cu prevederile Legii 50/1991, republicata, cu modificarile si completarile ulterioare. Solutiile prezentate odata cu depunerea optiunilor, in cazul adjudecarii licitatiei, nu reprezinta aprobarea acestora si nu exonereaza pe castigator de obtinerea avizelor si acordurilor legale din partea organismelor abilitate in eliberarea acestora (exemplu: avizul comisiei de urbanism, autorizatie de construire).

11.3. Obtinerea tuturor avizelor tehnice definitive pentru realizarea si functionarea investitiilor care privesc pe locatar. 

11.4. Toate lucrarile privind racordarea la retelele tehnico-edilitare existente si obtinerea acordurilor de la detinatorii de utilitati, privesc pe locatar.

11.5. Locatarul este obligat de a asigura pe perioada inchirierii regularizarea si continuitatea activitatii in scopul careia a fost inchiriat terenul.

11.6. Locatorul are dreptul ca prin imputernicitii sai sa urmareasca mersul lucrarilor de construire, in vederea asigurarii calitatii si stabilitatii constructiei si incadrarea in termenul de punere in functiune stabilit prin actul de concesionare.

11.7. Locatorul va depune garantia de participare la licitatie, in suma fixa, reprezentand 10 % din taxa anuala de chirie. 
11.8. Cumparatorul caietului de sarcini care nu a prezentat oferta pentru selectare sau care nu a participat la licitatie, desi a fost selectat, va suporta integral contravaloarea caietului de sarcini. 

11.9. Cumparatorul caietului de sarcini castigator al licitatiei publice va suporta integral contravaloarea acestuia.

11.10. Ca urmare a adjudecării licitaţiei publice cel care a fost declarat câştigător va trebui să se prezinte la Primaria municipiului Focsani sa semneze contractul de inchiriere.

11.11.Caietul de sarcini se va cumpăra de la sediul organizatorului.

11.12.Cumpărătorul caietului de sacini care nu a prezentat ofertă sau care nu a participat la licitaţie publică, deşi a fost selectat, va suporta integral contravaloarea caietului de sarcini.

           Caietul de sarcini, inclusiv toată documentaţia necesară participării la licitaţie se va pune la dispoziţia solicitantului de către organizator. Preţul caietului de sarcini este de 50 lei.

Preşedinte de şedinţă

Gicu VRANCIANU
                                                                                                 Contrasemneaza,

                                                                                                     Secretarul municipiului Focşani

                                                                                                              Eduard CORHANĂ

